Books Archives • Sabrina's Blog Sabrina's Blog
Juli bookhaul #76
Det blev til hele otte nye bøger i juli. Har jeg et problem? Næ, jeg elsker bøger 😛 Jeg håber bare snart, at jeg får tid til at læse dem alle.
Der er en god blanding af anmeldereksemplarer, bøger jeg har købt og vundet.
Dette er tredje bog i Rachel Caines The Great Library serie, som jeg er så spændt på at læse. Jeg er helt vild med coveret
Bind to. Jeg har stadig ikke læst Six of Crows, men den står på hylden. Desværre matcher denne nye bog ikke etteren. Den er så meget højere, virkelig irriterende!
Jeg har læst en god portion af Jennifer L. Armentrouts bøger, men aldrig en af hendes contempory. Denne har jeg haft kig på længe, også fordi coveret er så smukt. Jeg glæder mig til at se om jeg vil elske den.
Truthwitch af Susan Dennard har jeg også haft kig på længe, og fik den endelig købt hjem.
En Konges Vej del 1 af Brandon Sanderson har forlaget Ulven og Uglen været så søde at sende mig. Jeg er virkelig spændt på den, men også lidt skræmt haha. Den er mega lang, og så er det kan første del.
Forlaget HarperCollins Nordic har været så søde at sende mig Jerndronningen af Julie Kagawa, tredje bind i hendes Iron Fey serie.
Jeg var så heldig at vinde Ink and Bone af Rachel Caine på twitter. Det er første bind. Jeg ejer den allerede, så jeg forærer denne væk.
Politikens Forlag har sendt mig Kunsten at være normal af Lisa Williamson. Jeg har hørt en del om den på engelsk, og jeg anede ikke jeg ville få den. Det var en dejlig overraskelse at komme hjem til. Hvornår og om jeg får den læst, ved jeg endnu ikke. Har du læst den?
Har du fået nogle gode bøger for nyligt?
Fairyloot: Juni ´17
Så fik jeg sørme en Fairyloot box til. Jeg har så svært ved at stå imod, specielt fordi de gør sig i fantasy bøger, og så har de altid så gode goodies. Denne boks var virkelig god, og jeg elskede de fleste ting. Månedens tema var elementals.
Jeg havde en temmelig god ide om, hvad månedens bog var, og jeg havde ret! Det er er en som jeg har haft kig på længe, og overvejede at forudbestille den. Det er Roar af Cora Carmack. Jeg glæder mig virkelig til at læse den!
Den eneste ting jeg ikke er helt fan af, er læbepomaden. Egentlig kan jeg godt lide den, og den dufter fantastisk! Men jeg har fået en læbepomade fra Geekyclean før, og af en eller anden grund, er mine læber bare ikke fan af deres læbepomader, så jeg bruger dem sjældent. Mine yndlingsting er nok lyset, post it stickerne samt pudebetrækket. Åh hvor jeg elsker dem! Hvis du vil vide, hvor nogle af tingene kommer fra, er du velkommen til at spørge. Jeg vil ikke sige så meget mere, udover at der nu kommer lidt billedspam af indholdet.
I øjeblikket venter jeg på juli boksen, den har de ikke afsløret meget om, så jeg er virkelig spændt på at se, hvad de har fundet på. Jeg har også besluttet mig for, at jeg skal have august boksen. Ja, jeg er måske blevet en smule afhængige af Fairyloot. Jeg elsker de bokse. Jeg er dog ikke fan af den lange levering, men det er ikke deres skyld, men DHL, som åbenbart har svært ved at få pakken gennem Tyskland.
Har du prøvet Fairyloot?